Foto: Bao Dandan/ Global Look Xitoy AQSh sanksiyalariga qaramay, Venesuela bilan hamkorlikni davom ettiradi. Bu haqda XXR TIV vakili Gen Shuan bayonot berdi, deb xabar qilmoqda RIA Novosti. Uning so‘zlariga ko‘ra, hamkorlik teng huquqlilik, o‘zaro manfaat va umumiy rivojlanish asosida quriladi. Bundan tashqari, uning qayd etishicha, Xitoy va Venesuela uzoq vaqtdan buyon savdo-iqtisodiy sheriklar hisoblanadi. Vazirlik Karakasga qarshi bir tomonlama Amerika sanksiyalariga ham qarshi chiqdi. «Tarix shuni ko‘rsatdiki, tashqi aralashuv yoki sanksiyalarni joriy qilish vaziyatni faqat murakkablashtiradi hamda muammolarni hal qila olmaydi», - deya ma’lum qildi Gen Shuan. Eslatib o‘tamiz, avvalroq Guaydo Venesuela hukumati hisoblarini nazoratga olmoqchi ekani, Maduro AQShga javob haqida va’da bergani xabar qilingandi.